Nafarroako Parlamentuko Osasun Batzordeak, 2018ko urtarrilaren 12an egindako bileran, honako erabaki hau onetsi zuen: “Erabakia. Horren bidez, Nafarroako Gobernua premiatzen da barne-deribazioko protokolo bat ezar dezan Bechçet-en gaixotasunak ukitutakoei diagnostikoa eta tratamendu lasterra bermatze aldera”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Parlamentuak Nafarroako Gobernua premiatzen du:

1. Barne-deribazioko protokolo bat ezar dezan Bechçet-en gaixotasunak ukitutakoei diagnostikoa eta tratamendu lasterra bermatze aldera. Protokolo hori Osasunbidea-Nafarroako Osasun Zerbitzuko baliabide orokor zein espezializatuetako profesionalek eginen dute, gaixotasunak ukitutako pertsonen elkarteen lankidetzarekin.

2. Behar diren giza baliabideak eta materialak eta deribazio-ibilbideak ezar ditzan, Behçet-en gaixotasuna duten pertsonei ahalbidetze aldera behar diren azterketak egin dakizkien eta osasun arretako guneetan tratatuak izatea.

3. Behçet-en gaixotasuna duten pertsonei berma diezaien behar diren material eta tratamendu guztiak eskuratzea, gaixotasun horrek berezkoak dituen konplikazioei aurre egin ahal izateko.

4. Baliabide aski eman ditzan gaixotasun hori ikertzeko, eta bultza dezan prestakuntza-gune desberdinetan (unibertsitatean, ikerketa-institutuetan...) prestakuntza-programak bultzatzea osasun arloan lan egiten duten profesional guztientzat.

5. Hau guztia gainontzeko gaixotasun arraroei zabaltzea”.

Iruñean, 2018ko urtarrilaren 12an

Lehendakaria: Ainhoa Aznárez Igarza